Split, 18. ožujka 2024. godine

Raspisuje se natječaj za upis kolegija „Stručna praksa u nastavnoj bazi“ **prijediplomskom i diplomskom studiju sociologije** **Filozofskog fakulteta u Splitu,** u ljetnom semestru akademske godine 2023./2024.

Zainteresiranim kandidatima/-kinjama nude se programi u sljedećim nastavnim bazama:

* **Info zona**, 2 studenta/-ice
* **Udruga za prirodu, okoliš i održivi razvoj Sunce**, Split, 2 studenta/-ice
* **Udruga MI**, Split, 2 studenta/-ice
* **Gradsko društvo Crvenog križa Split**, 1student/-ica
* **Domine -** udruga za promicanje ženskih prava, Split, 2 studenta/-ice
* **Mentor**, udruga za unaprjeđenje brige za fizičko mentalno zdravlje građana i prevenciju svih oblika rizičnih ponašanja, Split,1student/-ica
* **Udruga MoST**, Split, 1 student/ica

Prijava se šalje isključivo elektronskom poštom na adresu: **strucna.praksa@ffst.hr**

Prijave se zaprimaju **zaključno s 25. 04. 2024. godine**

Poruka elektroničke pošte s prijavom treba biti naslovljena (Subject) *Stručna praksa*  i naziv nastavne baze.

Prijava mora sadržavati:

* informacije o kandidatu: o ime i prezime
* JMBAG – (broj ispod slike u Studomatu)
* kontakt (telefon + email)
* prijepis ocjena (studentima FFST-a dostupno preko usluge *e*-građani)
* motivacijsko pismo (do max 500 riječi) koje treba sadržavati kratak prikaz eventualnog dosadašnjeg iskustva i razloge odabira određenog programa. Preporuka je da se u motivacijskom pismu kratko navedu nastavne i izvannastavne obveze koje eventualno utječu na moguće vrijeme obavljanja stručne prakse.

Nepotpune ili neispravno dostavljene prijave neće se razmatrati.

Prilikom odabira kandidata ocjene će se vrednovati kao 1/3, a motivacijsko pismo kao ostalih 2/3 bodova (najviše je moguće 15 bodova). U slučaju jednakog broja bodova, kandidate se može pozvati na dodatni intervju. U motivacijskom pismu nastojati naznačiti(izabrati) više od jedne nastavne baze iz Natječaja, kako bi ostavili alternativu pri izboru, za slučaj da se više studenata/ica od raspoloživih praksi prijavi za istu nastavnu bazu.

*Napomene za kandidate:* ECTS bodovi ostvareni ovim kolegijem su dodatni, tj. računaju se iznad obvezne kvote bodova. Pohađanje kolegija bilježi se u dodatnoj ispravi o završetku studija (*Diploma Supplement*). Po ostvarenom pravu upisa kolegija, kandidati se upućuju u studentsku referadu kako bi im se kolegij dodao u upisni list. Upisom kolegija student se obvezuje na obavljanje svih zadaća određenih programom. Obveze kolegija „Stručna praksa u nastavnoj bazi“ moraju se zadovoljavajuće obaviti prije obrane završnog/diplomskog rada.

U nastavku ovog dokumenta nalaze se radni zadatci za studente, a Silab kolegija nalazi se u elaboratu studijskog programa na mrežnim stranicama Odsjeka.

**Studij/-i: Prijediplomski i Diplomski sveučilišni studij sociologije**

**1. Mjesto prakse: Info zona, Split**

**Broj studenata/-ica:** 1

**Trajanje:** 80 sati rada

**Opis poslova:**

* Upoznavanje s organizacjom i programima nastavne baze
* Uključivanje u provedbu projekta “Informiranje mladih, kvalitetno provođenje slobodnog vremena, zagovaranje i politika za mlade”
* Sudjelovanje u istraživanju slobodnog vremena mladih u gradu Splitu
* Pomoć u organizaciji informativno-edukativnih aktivnosti kroz program Kluba za mlade
* Sudjelovanje u kreiranju različitih inofrmativnih sadržaja i komunikacijskih materijala za mlade

**Mentor na Filozofskom fakultetu:** izv. prof. dr. sc. Gorana Bandalović

**Mentorica u Info zoni:** Lina Vuletić, mag. biologije i ekologije mora, Voditeljica razvoja samofinanciranja

**2. Mjesto prakse: Udruga za prirodu, okoliš i održivi razvoj Sunce, Split**

**Broj studenata/-ica:** 2

**Trajanje:** 80 sati rada

**Opis poslova:**

**Opis poslova:**

* upoznavanje s organizacjom i programima nastavne baze;
* upoznavanje s aktivnostima projekata Odjela za edukaciju i informiranje javnosti;
* priprema intervjua za strane volontere (ESS - Europske snage solidarnosti);
* sudjelovanje u organizaciji i provedbi radionica za ESS volontere i članove;
* sudjelovanje u osmišljavanju aktivnosti za Europski portal za mlade (radionice, debate, kampanje, …);
* sudjelovanje u istraživanje ekološke svijesti maturanata splitskih srednjih škola.

**Mentor na Filozofskom fakultetu:** izv. prof. dr. sc. Ivanka Buzov

**Mentor u udruzi Sunce:** Margita Radman, mag. biologije i ekologije mora, voditeljica Odjela za edukaciju i informiranje

**3. Mjesto prakse:** **udruga MI, Split**

**Broj studenata/-ica:** 2

**Trajanje:** 80 sati rada

**Opis poslova:**

* *upoznavanje s radom nastavne baze i programima/projektima koji se provode*;
* *uključivanje u provedbu projekta „Izgradnja društva dobrodošlice“* namijenjenog stvaranju uvjeta za kvalitetnu integraciju izbjeglica i tražitelja azila u RH - izrada sadržaja za web, praćenje propisa, strategija i drugih ključnih dokumenata za integraciju, sudjelovanje u organizaciji aktivnosti za izbjeglice iz Ukrajine;
* *sudjelovanje u provedbi aktivnosti za izbjeglice* tijekom javnog događanja Dani volonterstva i solidarnosti (svibanj, 2024);
* *sudjelovanje u osmišljavanju javnog događanja* povodom obilježavanja Međunarodnog dana izbjeglica (20.6. 2024.);
* *sudjelovanje u izradi upitnika i provedbi istraživanja* o zadovoljstvu aktivnostima programa udruge.

**Mentor na Filozofskom fakultetu:** doc. dr. sc. Tea Gutović

**Mentor u udruzi MI:** Tijana Tešija Nikolašević, mag. sociologije

**4. Mjesto prakse: Gradsko društvo Crvenog križa Split**

**Broj studenata/-ica:** 1

**Trajanje:** 80 sati rada

**Opis poslova:**

* upoznavanje s radom nastavne baze i programima/projektima te aktivnostima koji se provode u suradnji sa školama;
* sudjelovanje u istraživanju o temama i aktivnostima koje se provode u školama;
* upoznavanje s procedurom provedbe evaluacije suradnje sa školama;
* sudjelovanje u izradi metoda i instrumenata za provedbu evaluacije;
* sudjelovanje u provedbi evaluacije i pripremi izvješća.

**Mentor na Filozofskom fakultetu:** izv. prof. dr. sc. Ivanka Buzov

**Mentor u organizaciji Crveni križ:** Silvana Nikolić, mag. sociologije

**5. Mjesto prakse: Domine - udruga za promicanje ženskih prava, Split**

**Broj studenata/-ica:** 2

**Trajanje:** 80 sati rada

**Opis poslova:**

* *upoznavanje s radom nastavne baze i programima/projektima koji se provode;*
* upoznavanje s istraživačkim projektom podržanoom od strane*Fonda za žene;*
* sudjelovanje u istraživanju sa svrhom standardiziranja za održivo financiranje Savjetovališta za podršku protiv nasilja nad ženama;
* sudjelovanje u izradi matrice za provedbu istraživanja stvarnih troškova i minimalnih standarda rada Savjetovališta, i u pripremi istraživačkog izvještaja.

**Mentor na Filozofskom fakultetu:** izv. prof. dr. sc. Marija Lončar

**Mentorice u udruzi Domine:** Tea Bošnjak, mag. sociologije i Petra Sinovčić, mag. sociologije

1. **Mjesto prakse: Mentor, udruga za unaprjeđenje brige za fizičko mentalno zdravlje građana i prevenciju svih oblika rizičnih ponašanja, Split**

**Broj studenata/-ica:** 1

**Trajanje:** 80 sati rada

**Opis poslova:**

* upoznavanje s radom nastavne baze i programima/projektima koji se provode;
* upoznavanje s EU natječajima iz područja obrazovanja i strukturom projektnih prijedloga;
* sudjelovanje u planiranju radionica i izradi nacrta rasporeda radionica za tekuće projektne aktivnosti:
* sudjelovanje u pripremi evaluacije projektnih aktivnosti, provedbi evaluacije i analizi rezultata.

**Mentor na Filozofskom fakultetu:** doc. dr. sc. Tea Gutović

**Mentor u udruzi Mentor: Antonela Čmrlec, struč. spec. oec.**

1. **Mjesto prakse - Udruga MoST**

**Broj studenata/-ica:** 1

**Trajanje:** 80 sati rada

**Opis poslova:**

* upoznavanje s radom nastavne baze i programima/projektima koji se provode;
* upoznavanje s pripremama novih projekata - istraživanje i prikupljanje podataka prema uputama mentora u nastavnoj bazi;
* sudjelovanje u pripremi izrade upitnika o zadovoljstvu korisnika Centra za beskućnike/ce;
* sudjelovanje u provedbi anketnog istraživanja (provedba ankete) na uzorku od 200 građana grada Splita;
* upoznavanje sa stručnom literaturom iz područja siromaštva i beskućništva;
* upoznavanje s postojećim zakonima vezanih uz tematiku beskućništva.

**Mentor na Filozofskom fakultetu:** izv. prof. dr s. Ivanka Buzov

**Mentor u udruzi Mentor: Ivo Puljek, prof. povijesti i pedagogije, dopredsjednik Udruge**